
REPUBLIKA HRVATSKA
Trgovački sud u Zagrebu
Zagreb, Amruševa 2/II

				            Z A P I S N I K

s ročišta za glasovanje o izmijenjenom planu  restrukturiranja (čl.60., u vezi čl.55. Stečajnog Zakona, NN br. 71/15, 104/17, dalje SZ) održanog dana 27. studenog 2019. godine na Trgovačkom sudu u Zagrebu u predstečajnom postupku nad dužnikom FRUCTUS d.o.o., Velika Ludina, Sv. Mihovila 19, OIB: 65104739579

Nazočni od suda:
Vesna Sremac Šoštar, sudac
Vinka Mihalinčić, zapisničar

Započeto u 10,00 sati.

Utvrđuje se da je pristupio povjerenik predstečajne nagodbe Zdravko Frleta 

Za dužnika: FRUCTUS d.o.o., Velika Ludina, Sv. Mihovila 19, OIB: 65104739579 – pun. Bariša Pavičić, odvj. uz zakonskog zastupnika

Stečajni sudac utvrđuje da su pristupili sljedeći vjerovnici: 
	
1. AGRO FERRUM d.o.o., OIB: 08075942404, Obrtnička ulica 7, 44317 Velika Ludina – zakonski zastupnik Denis Pleić
2. RH MF, Porezna uprava, i RH Min. pravosuđa zastupano po Gabrijela Majer, ŽDO Sisak
3. OTP banka Hrvatska dioničko društvo, OIB: 52508873833, Domovinskog rata 61, 21000 Split – zz pun. Ivana Radeljak,odvj.  – predaje u spis zamjeničku punomoć i pun. Ema Kalodjera Juranić, odvj. 


	Utvrđuje se da je rješenje ovog suda, broj St-2318/18, od 3. lipnja 2019., kojim su utvrđene tražbine vjerovnika u ovoj pravnoj stvari, postalo pravomoćno 2. srpnja 2019. 
	Utvrđuje se da je održavanje ročišta za glasovanje o izmijenjenom planu restrukturiranja određeno zaključkom ovog suda, broj St-2318/18, od 5. studenog 2019.g, za dan 27. studenog 2019., te je isti zaključak objavljen na e-oglasnoj ploči suda dana 6. studenog 2019. 
     
            Utvrđuje se da je na e-oglasnoj ploči suda dana 6. studenog 2019., objavljen popis vjerovnika i prava glasa koja vjerovnicima pripadaju (članak 57. Stečajnog zakona, N.N.br.71/15, 104/17), dok  je izmijenjeni plan restrukturiranja dužnika objavljen 17. listopada 2019. 

          Utvrđuje se da spisu prileži podnesak vjerovnika OTP BANKA d.d. od 18. studenog 2019. iz kojeg proizlazi da je potraživanje OTP BANKE d.d. bilo osporeno u iznosu od 10.301.943,23 kn od strane drugog vjerovnika RH, ali parnica nije pokrenuta u ostavljenom roku, iako je osporavatelj upućen da u roku od 8 dana pokrene parnicu radi dokazivanja osnovanosti svog osporavanja. 
	S obzirom na navedeno, taj vjerovnik smatra da je osporavanje time otklonjeno i da bi trebalo vjerovnika OTP BANKU d.d. kao razlučnog vjerovnika s osporenom tražbinom u iznosu od 10.301.943,23 kn uvrstiti u tablicu kao nespornu tražbinu.
	
	Ovaj sud uvidom u tablicu s popisom vjerovnika i  pravom glasa utvrđuje da je OTP BANKA HRVATSKA d.d. uvrštena u tu tablicu s navedenom tražbinom pod rednim brojem 18. 

	Utvrđuje se da spisu prileži podnesak novog vjerovnika DDM INVEST III AG, Baar, Švicarska od 25. studenog 2019. iz kojeg je vidljivo da je došlo do prijenosa tražbine sa ZAGREBAČKE BANKE d.d. Zagreb na tog novog vjerovnika. Radi se o prijenosu razlučnog prava na nekretninama u vlasništvu dužnika. 

	Utvrđuje se da spisu prileži podnesak RH-MF-PU s uskratom suglasnosti na plan restrukturiranja u ovom predstečajnom postupku u smislu čl. 54 SZ-a od 26. studenog 2019. 

	Utvrđuje se da spisu prileže obrasci za glasovanje vjerovnika kako slijedi: 
· RH-MINISTARSTVO PRAVOSUĐA, OIB: 26635293339
· RH-MINISTARSTVO FINANCIJA, OIB: 18683136487
· CROATIA OSIGURANJE d.d., Zagreb, OIB:26187994862
 
 Sudac upoznaje nazočne kako se prema članku 59. stavku 2. SZ-a smatra da su vjerovnici prihvatili plan restrukturiranja ako je:
-za prihvaćanje plana glasovala većina svih vjerovnika i ako 
-u svakoj skupini zbroj tražbina vjerovnika koji su glasovali za prihvaćanje plana dvostruko prelazi zbroj tražbina koji su glasovali protiv prihvaćanja plana restrukturiranja
  
	Dužnik ističe nakon toga da predlaže u smislu čl. 60 st. 2 SZ-a odgodu današnjeg ročišta o glasovanju na rok od 15 dana radi izmjene plana restrukturiranja imajući u vidu da ročištu za glasovanje prisustvuju vjerovnici koji nisu suglasni s predloženim planom restrukturiranja, a što je vidljivo iz priloženih obrazaca u spisu o glasovanju, na kojima su se isti izjasnili da su protiv tog plana. 

Sud donosi
                                                                     Rješenje

1. Nalaže se dužniku u roku od 8 dana od današnjeg dana dostaviti izmijenjeni plan restrukturiranja jer će u protivnom ovaj sud obustaviti postupak u smislu čl. 60 st. 3 SZ-a.
2. Današnje ročište za glasovanje o planu restruktrurianja odgađa se, a iduće određuje se za dan
12. prosinca 2019. u 10,00 sati u sobi 93/II
Što nazočni primaju na znanje, a zapisnik će biti objavljen na e-oglasnoj ploči suda. 


Dovršeno u 10,14 sati.


                                                                   SUDAC:	
                                                         Vesna Sremac Šoštar			                     			                                                   
                
                                                                 Zapisničar:
					        Vinka Mihalinčić






Povjerenik:
Zdravko Frleta

DUŽNIK: 



VJEROVNICI:

